《十二月十三日三桥小雪》
元代·方回

晓楼衾薄梦回频，辟户寒光绝点尘。
各各一篷船未动，差差万瓦屋如新。
高门定有丰醪饩，下里畴能馈粲薪。
邻叟踏泥共煎茗，早云多有望晴人。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。